**Nuno Espírito Santo** (s. 25. tammikuuta 1974 São Tomé) on portugalilainen entinen jalkapallomaalivahti ja nykyinen valmentaja. Hän on toiminut heinäkuusta 2022 lähtien saudiarabialaisen Ittihadin päävalmentajana.

Ura
---

Nuno aloitti seurauransa vuonna 1992 Vitória SC:n joukkueessa. Sen jälkeen hän on pelannut ennen nykyiseen seuraansa FC Portoon siirtymistä Deportivo de La Coruñassa, Mérida UD:ssa, CA Osasunassa, FK Dynamo Moskovassa ja CD Avesissa.

Nuno valittiin Portugalin maajoukkueeseen Itävallan ja Sveitsin EM-kilpailuihin 2008. Hän oli myös alle 21-vuotiaiden organisaatiossa.

Kesäkuun alussa 2016 Nunosta tuli kaksivuotisella sopimuksella pelaajaurallaan edustamansa FC Porton päävalmentaja. Nunon johdolla Porto selvitti tiensä Mestarien liigan pudotuspeleihin, mutta putosi jo ensimmäisellä kierroksella tappioon Juventukselle. Kotimaan liigassa Porto hävisi mestaruuden SL Benficalle kuudella pisteellä. Kauden jälkeen Nuno sai potkut seurasta.

Kesäkuun alussa 2017 Nunosta tuli Englannin Mestaruussarjassa pelaavan Wolverhamptonin päävalmentaja. Portugalilainen oli seuran neljäs päävalmentaja alle vuoden sisällä. Nunon johdolla Wolves pelasi vahvan sarjakauden 2017/18 ja pääsi jo huhtikuussa 2018 juhlimaan nousuaan Englannin Valioliigaan kuuden vuoden tauon jälkeen. Wolves voitti lopulta sarjan 99 pisteellä, eroa toiseksi tulleeseen Cardiff Cityyn oli lopulta yhdeksän pistettä. Kauden viimeisen ottelun 3-0 tappio sarjajumboksi jääneelle Sunderlandille vei Nunon joukkueelta mahdollisuuden yli 100 pisteeseen.

Valioliigassa Wolverhampton sijoittui kaudella 2018/19 seitsemänneksi, mikä oli seurahistorian paras saavutus. Joukkue selvisi kaudeksi 2019/20 Eurooppa-liigaan, jossa Nuno luotsasi Wolverhamptonin puolivälieriin saakka. Turnaus päättyi tappioon Sevillaa vastaan. Valioliigassa kausi päättyi edelliskauden tavoin seitsemänteen sijaan. Kausi 2020/21 oli Wolverhamptonille ja Nunolle vaikea. Joukkueen tähtihyökkääjä Raúl Jiménez loukkaantui vakavasti 29. marraskuuta 2020 Arsenalia vastaan pelatussa ottelussa.  Wolves voitti ottelun 2−1, mutta sitä seuraavista 11 ottelustaan Wolverhampton onnistui voittamaan vain yhden. Kausi päättyi lopulta sijalle 13 ja Nuno jätti seuran kauden jälkeen.

Kesäkuun lopussa 2021 Nuno allekirjoitti kaksivuotisen sopimuksen Valioliigan Tottenhamin kanssa. Nunon pesti Spursissa jäi kuitenkin lyhyeksi. Seurajohto erotti Nunon marraskuun alussa 2021 Spursin hävittyä viisi kauden kymmenestä ensimmäisestä ottelustaan. Viimeiseksi jääneessä ottelussa Spurs hävisi Manchester Unitedille 0–3.

Heinäkuussa 2022 Nunosta tuli Ittihadin päävalmentaja.

Meriitit
--------

* Englannin Mestaruussarja: 2018

Lähteet
-------

* Tilastoja (Arkistoitu – Internet Archive)

### Viitteet

1. ↑  Nuno Espirito Santo nouvel entraîneur du FC Porto (officiel)
2. ↑  Le FC Porto se sépare de son entraîneur Nuno Espírito Santo
3. ↑  Wolves appoint Nuno Espírito Santo to replace Paul Lambert as manager
4. ↑  Wolverhampton promoted to Premier League after 6-year absence
5. ↑  Relegated Sunderland ended a miserable season in the Championship by thumping champions Wolves
6. ↑  Raul Jimenez: Wolves striker has surgery on fractured skull after David Luiz head clash
7. ↑   Nuno set to leave Wolves]
8. ↑  Nuno Espírito Santo appointed new Head
9. ↑  Nuno Espirito Santo: Tottenham sack manager with Antonio Conte contender to replace him
10. ↑  Nuno Espirito Santo named new boss of Saudi Arabian side Al-Ittihad


|  |  |  |
| --- | --- | --- |
| Edeltäjä:**Juan Antonio Pizzi** | **Valencian päävalmentaja**2014–11/2015 | Seuraaja:**Voro** |

|  |  |  |
| --- | --- | --- |
| Edeltäjä:**José Peseiro** | **FC Porton päävalmentaja**2016–2017 | Seuraaja:**Sérgio Conceição** |

|  |  |  |
| --- | --- | --- |
| Edeltäjä:**Paul Lambert** | **Wolverhampton Wanderersin päävalmentaja**2017–2021 | Seuraaja:**Bruno Lage** |

|  |  |  |
| --- | --- | --- |
| Edeltäjä:**Ryan Mason** | **Tottenhamin päävalmentaja**6–11/2021 | Seuraaja:**Antonio Conte** |

|  |  |  |
| --- | --- | --- |
| Edeltäjä:**Cosmin Contra** | **Ittihadin päävalmentaja**2022– | Seuraaja:**–** |

Portugalin joukkue – Jalkapallon EM-kilpailut 2008
1 Ricardo |
2 Ferreira |
3 Alves |
4 Bosingwa |
5 Meira |
6 Meireles |
7 Ronaldo |
8 Petit |
9 Almeida |
10 Moutinho |
11 Simão |
12 Nuno |
13 Miguel |
14 Ribeiro |
15 Pepe |
16 Carvalho |
17 Quaresma |
18 Veloso |
19 Nani |
20 Deco |
21 Nuno Gomes |
22 Patrício |
23 Postiga |
Valmentaja Scolari



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |